దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఎన్టీఆర్ బయోపిక్: బాబు పాత్రలో యువ హీరో?
ఎన్టీఆర్ బయోపిక్ విషయంలో ఊహాగానాలు, గాసిప్స్ కొనసాగుతూ ఉన్నాయి.
Samayam Telugu | Updated:
Apr 7, 2018, 12:17PM IST
ఎన్టీఆర్ బయోపిక్ విషయంలో ఊహాగానాలు, గాసిప్స్ కొనసాగుతూ ఉన్నాయి. ఇప్పటికే ఈ సినిమా షూటింగ్ లాంఛనంగా మొదలైంది. భారీ ఎత్తున ముహూర్తపు షాట్ ను చిత్రీకరించారు. తండ్రి పాత్రను బాలయ్య పోషించబోతున్న ఈ సినిమాలో ఇంకా ఎవరెవరు నటిస్తారనే అంశంపై మిస్టరీ కొనసాగుతూ ఉంది. ఇందులో భాగంగా ప్రముఖనటీనటుల పేర్లు వినిపిస్తూ ఉన్నాయి.
ఎన్టీఆర్ సతీమణి పాత్రలో విద్యాబాలన్ నటిస్తుందని, అలాగే ఇందులో బాలీవుడ్ నటి దీపిక కూడా నటించబోతోందని ఒకవైపు ప్రచారం జరుగుతోంది. అయితే అవన్నీ ఊహాగానాలు మాత్రమే. ఇక ఈ సినిమాలో ప్రస్తుత టీడీపీ అధినేత చంద్రబాబు పాత్ర కూడా ఉండబోతోందని సమాచారం.
ఈ పాత్రలో రాజశేఖర్ నటించనున్నాడనే ప్రచారం మొన్నటి వరకూ సాగింది. బాలయ్యతో కలిసి నటించేందుకు రాజశేఖర్ ఆసక్తితో ఉన్నాడని, ఎన్టీఆర్ బయోపిక్ లో చంద్రబాబు పాత్రలో నటించడం ద్వారా ఆ కోరికను తీర్చుకోబోతున్నాడని కూడా ప్రచారం జరిగింది. అయితే అదంతా ఉత్తుత్తి ప్రచారమే అని తేలిపోయింది.
ఇప్పుడు విశేషం ఏమిటంటే.. ఎన్టీఆర్ బయోపిక్ లో దగ్గుబాటి రానా నటించబోతున్నాడని మరో ప్రచారం ఊపందుకుంది. అది కూడా రానా చేయబోయేది చంద్రబాబు పాత్రే అనే ప్రచారం జరుగుతుండటం విశేషం. ఇది వరకూ తేజ దర్శకత్వంలో ‘నేనే రాజు నేనే మంత్రి’ సినిమాలో నటించాడు రానా. ఈ నేపథ్యంలో ఎన్టీఆర్ బయోపిక్ లో అతడిని నటింపజేయడానికి తేజ ఉత్సాహంతో ఉన్నట్టుగా తెలుస్తోంది.